laion/Wikipedia-Exotic huggingface dataset:
שגרירות ישראל בסיאול

שגרירות ישראל בסיאול היא הנציגות הישראלית בדרום קוריאה. השגריר הנוכחי הוא רפי הרפז. ישראל יצרה יחסים דיפלומטיים ברמת שגרירות עם קוריאה הדרומית באפריל 1962, בעקבות פגישה בין שרת החוץ הישראלית גולדה מאיר לשר החוץ של דרום קוריאה בשלהי עצרת האו"ם בניו יורק, בה נענה באופן מידי השר לבקשת ישראל להקמת נציגות. בפברואר 1978 החליט שר החוץ משה דיין לסגור את השגרירות מטעמי חיסכון, ושגרירות ישראל ביפן שירתה את דרום קוריאה. ישראל התחרטה על ההחלטה במהירות, אך דרום קוריאה לא אשרה את פתיחתה מחדש של השגרירות. באמצע שנות ה-80, נעשה מאמץ לחזק את היחסים עם ישראל, ולהביא לפתיחה מחדש של שגרירות ישראל בקוריאה הדרומית ב-1989, ובינואר 1992, נפתחה שגרירות ישראל בסיאול מחדש, וקוריאה הדרומית פתחה שגרירות בישראל ב-1993. באוקטובר 2022 השיקה השגרירות נציגות דיפלומטית הראשונה בפלטפורמת המטאוורס. המתחם הווירטואלי בנוי בסגנון "היכל הספר" בירושלים ובו מוצגת תערוכה לציון 60 שנות יחסי ישראל וקוריאה הדרומית. בקומה העליונה של הפלטפורמה הדיגיטלית, קיים מרחב מפגשים לקיום מפגשי מציאות מדומה בין ישראלים וקוריאנים. יחסי ישראל–קוריאה הדרומית שגרירות קוריאה הדרומית בישראל אתר האינטרנט הרשמי של שגרירות ישראל בסיאול (באנגלית, בעברית ובקוריאנית) משה יגר, ראשיתו של שירות החוץ 1948 - 1967, ירושלים: כרמל, תשפ"א 2021, עמ' 198 - 199 이스라엘대사관, terms.naver.com (בקוריאנית) שגרירות המטאוורס הראשונה בעולם: משרד החוץ ממשיך להוביל חדשנות דיגיטלית, באתר GOV.IL "Korea-(South)". Israel Ministry of Foreign Affairs. נבדק ב-18 במאי 2020. {{cite web}}: (עזרה) מינויים בשירות החוץ | מספר החלטה 233, באתר משרד ראש הממשלה
ניקולאי גרנדקובסקי

ניקולאי גרנדקובסקי (ברוסית: Николай Грандковский; ‏ 23 בפברואר 1864 - 18 במאי 1907 ) היה צייר ריאליסט רוסי שהתמחה בפורטרטים ובסצנות ז'אנר. הוא נולד לקארל גרנדקובסקי (1833-?), מזכיר מכללה, ולאשתו יקטרינה איליינה (1835–1873). לאחר שלקח שיעורים פרטיים ממיכאיל דוליבו-דוברובולסקי (1841–1881), וקיבל את המלצתו, קיבל גרנדקובסקי מענק ממשלתי ונרשם לבית הספר לציור, פיסול ואדריכלות במוסקבה ב-1880. במהלך לימודיו קיבלו רישומיו שתי מדליות כסף מהאקדמיה האימפריאלית לאמנויות. לאחר שסיים את לימודיו ב-1889, התיישב במוסקבה. בשנת 1891, הוא החל להציג עם הנודדים ובשנה שלאחר מכן הפך לחבר ב"אגודת מוסקבה לאוהבי האמנות". ב-1894 זכה בפרס על דיוקנו של ניקולאי זלטובצקי וב-1895 בפרס נוסף על ציורו "רחצה". בהזמנתו של קונסטנטין סאוויצקי, הוא עבר לפנזה ב-1897 כדי לעזור לו להקים מכללה לאמנות בגלריה החדשה לאמנות אזורית פנזה. הוא הפך לאחד הפרופסורים הראשונים שם, יחד עם הפסל, קונסטנטין קלודט והאדריכל, ניקולאי ז'וקוב . הוא גם לימד בסמינר התאולוגי בפנזה . הוא מת מטיפוס. זמן קצר לאחר מותו ערכה המכללה רטרוספקטיבה גדולה של יצירותיו. בשוק רחצה היריד סקרנות מדיה וקבצים בנושא ניקולאי גרנדקובסקי בוויקישיתוף ГТРК «ПЕНЗА» | Грандковский Николай Карлович, www.penza-trv.ru Letters by Grandkovsky @ the Russian State Archive of Literature and Art. History of the School
ליפט

ליפט (באנגלית: Lyft) היא חברה אמריקאית המספקת שירות קריאת הסעה, השכרת קורקינטים ואופניים ומשלוחי מזון בארצות הברית ובקנדה. ליפט קובעת את מחירי הנסיעה שמשתנים בהתאם לביקוש בשעת ההזמנה ומקבלת עמלה מכל הזמנה. זו החברה השנייה בגודלה בהזמנת נסיעות בארצות הברית אחרי אובר. ליפט הושקה בקיץ 2012 על ידי לוגאן גרין וג'ון זימר כשירות קארפול, בדומה ל-Zimride שהקימו ב-2007. במאי 2013 החברה מותגה מחדש בשם ליפט, ומאוחר יותר היא מכרה את שירות Zimride לחברה אחרת שעוסקת בהשכרת רכבים כדי להתמקד בפעילות של ליפט. הסמל המסחרי של ליפט כלל שפם ורוד שהנהגים הדביקו לחזית המכוניות שלהם, לצד עידוד הנוסעים לשבת במושב הקדמי וכן מתן "כיף אגרוף", שהפסיק במועד מאוחר יותר. בינואר 2015 הציגה שפם חדש אחרי שחלק מהנוסעים נמנעו מלהגיע לפגישות חשובות במכונית בעלת שפם ורוד בקדמתה. בשל קשיים רגולטוריים בניו יורק, רק נהגים רשומים בוועדת המוניות והלימוזינות של ניו יורק הורשו לנהוג במכוניות הממותגות של החברה. במרץ 2018, בשיתוף עם Allscript השיקה פלטפורמה שאפשרה להסיע מטופלים בעלי קשיי התניידות לתורים. השירות זמין ב-2,500 בתי חולים עבור 180 אלף רופאים ו-7 מיליון מטופלים. בנובמבר אותה שנה רכבה את Motivate, חברה המשכירה אופניים. במרץ 2019 ערכה הנפקה ראשונה לציבור וגייסה 2.34 מיליארד דולר לפי שווי של 26.6 מיליארד. במרץ 2020 רכשה את Halo Cars שמציגה פרסומות דיגיטליות על רכבים. באפריל הודיעה על פיטוריהם של כאלף עובדים כדי לקצץ בהוצאות לאור מגפת הקורונה. בדצמבר 2020 הודיעה על כוונתה להפעיל שירות רובוטקסי ברחבי ערים בארצות הברית. באפריל 2021 מכרה את חטיבת הרכב האוטונומי שלה לטויוטה תמורת 550 מיליון דולר. בנובמבר 2022 הכריזה על פיטוריהם של 13% מעובדי החברה. מדיה וקבצים בנושא ליפט בוויקישיתוף אתר האינטרנט הרשמי של ליפט (באנגלית) ליפט, ברשת החברתית פייסבוק ליפט, ברשת החברתית אקס (טוויטר) ליפט, ברשת החברתית אינסטגרם ליפט, סרטונים בערוץ היוטיוב Lyft, Inc. 2022 Form 10-K Annual Report, U.S. Securities and Exchange Commission, ‏27 בפברואר 2023 Lyft team gets $60M more; now it must prove ride-sharing can go global, VentureBeat, ‏2013-05-23 Tomio Geron, Lyft Raises $60 Million As Ride Sharing Competition Heats Up, Forbes (באנגלית) Tracey Lien, Lyft distances itself from fist bump during busiest week yet, Los Angeles Times, ‏28 בנובמבר 2014 (באנגלית) Christine Lagorio-Chafkin,, The Origin--and Evolution--of Lyft's Pink Mustache, Inc., ‏1 באוגוסט 2014 Marco della Cava, Lyft deal with Allscripts lets 180,000 doctors call rides for their patients, USA TODAY Lyft Inks Deal With N.Y.C. and Becomes Largest Bike-Share Service in U.S., Fortune שאנון בונד, המשקיעים התנפלו על מניית ליפט למרות ההפסדים, באתר כלכליסט, 31 במרץ 2019 Shanon Bond, Lyft Lays Off Nearly 1,000 Employees As Virus Saps Demand For Rides, NPR, ‏29 באפריל 2020 איתי פת-יה, ליפט מוכרת לטויוטה את חטיבת הרכב האוטונומי בחצי מיליארד דולר, באתר ביזפורטל, ‏27 באפריל 2021 "לא חסינים בפני האינפלציה": ליפט מפטרת 13% מהעובדים, באתר כלכליסט, ‏3 בנובמבר 2022
בית הכנסת בית תשובה

בית הכנסת בית תשובה (ברוסית: Синагога Бейт-Тшува) הוקם בשנת 1986 וממוקם בעיר הרוסית בירוביג'ן. הוא בית הכנסת העתיק ביותר בעיר ומכונה לעיתים "בית הכנסת הישן של בירוביג'אן". בעוד שבמשך שנים כללו שירותי הדת של הקהילה שילוב של מסורות נוצריות ויהודיות[דרוש מקור], בשנת 2005, תחת הרב בוריס דב קאופמן (שהיה רב בית הכנסת שנים רבות), עבר בית הכנסת למתכונת יהודית בלבד ללא כל השפעה נוצרית. בית הכנסת, הידוע בחמימותו ובייחודיותו, הוא בית עץ קטן בסגנון סיבירי. ב-2010 דיווח ה-The Christian Science Monitor כי "בשום מקום הקשר בין יהודים ללא-יהודים כאן חף מאיבה כמו כאן". הכתב מתאר מפגש בבית הכנסת לגיבוי טענתו: היה אפשר לחשוב שזה כפר יהודי מהמאה ה-19 לולא הטלפון בפינה. אורכו של הבניין אינו עולה על 40 צעדים, עם תקרות נמוכות וגג פח. תריסר בני קהילה, בעיקר בגיל העמידה, יושבים על ספסלים, וילון פשוט מפריד בין גברים לנשים. הרב, דב קופמן, איש חביב שהולך עם מקל הליכה, אומר עם סיום הטקס: "אני אוהב את ישראל, הבן שלי עכשיו שם משרת בצבא, אבל זו (רוסיה) ארץ המולדת שלי". לפתע עוצר שכן לא יהודי לומר שלום, מתיישב על אחד הספסלים. הוא מהנדס בהכשרתו, יבגני סטולבוב פיקח על בניית רוב בירוביג'ן, וכיום הוא בפנסיה. "אני אוהב לבוא לכאן, הייתי עושה הכל כדי לעזור לבית הכנסת הזה, זה חלק מהחיים שלי ואני רוצה לראות את זה כאן לנצח", הוא אומר כשחברו, הרב, מביט בחיוך. ב-2017 מבנה בית הכנסת היה רעוע לאחר שנים רבות ללא שיפוץ וחברי הקהילה פנו לאשת עסקים מקומית ששיפצה על חשבונה את בית הכנסת. לאחר סיום השיפוץ נערך טקס חניכה מחדש. מדיה וקבצים בנושא בית הכנסת בית תשובה בוויקישיתוף מיקום ותמונות בית הכנסת ביאנדקס. Alfonso Daniels, Why some Jews would rather live in Siberia than Israel, The Christian Science Monitor, ‏1 במאי 2010 Старейшая биробиджанская синагога получила «вторую жизнь» (ФОТО; ВИДЕО) — Новости Хабаровска, web.archive.org, ‏2017-09-10
מכבי האש (סרט)

מכבי האש (באנגלית: Mickey's Fire Brigade) הוא סרט הנפשה קצר אמריקאי משנת 1935 שהופק על ידי וולט דיסני הפקות והופץ על ידי יונייטד ארטיסטס. כוכבי הסרט מיקי מאוס, דונלד דאק וגופי המועסקים כלוחמי אש הנלחמים, פשוטו כמשמעו, בשרפה שפרצה בבית מלון. הסרט, שבוים על ידי בן שרפסטין, כולל את קולותיהם של וולט דיסני בתור מיקי, קלרנס נאש בתור דונלד, פינטו קולביג בתור גופי ואלוויה אלמאן בתור קלרבל הפרה. זהו הסרט הקצר ה-77 בסדרת סרטי "מיקי מאוס" שיצאו לאקרנים והשישי באותה השנה. בעקבות שרפה שפרצה בבית מלון, הכבאים מיקי מאוס, דונלד דאק וגופי מממהרים למקום. מיקי נוהג בכבאית, דונלד עומד על ערמת הסולם המקופל וצועק "אש! אש! אש!" (בגרסה העברית הוא אינו אומר דבר), בעוד גופי מכוון את החלק האחורי של הכבאית כשהוא רוכב על מעין חד-אופן. שלושת לוחמי האש מגיעים למלון ומתחילים לעבוד. הסרט מלא בצחקיקים שמציגים את השלישייה, באמצעות האנשה של האש והעשן, ככבאים לא יעילים. בשלב מסוים הם מגלים שישנה אורחת באחד מחדרי המלון אשר זקוקה להצלה. הם מוצאים את קלרבל הפרה בחדר הרחצה מתרחצת באמבטיה ושרה לעצמה, מבלי לדעת שהמלון בוער. לאחר שגופי מנסה להזהיר אותה ללא הצלחה דרך האשנב עילי, מיקי ודונלד פורצים את הדלת באמצעות גופי כאיל ניגוח. קלרבל נבהלת וחושבת שהם חוטפים, ותוך שהיא צורחת לעזרה ואף גם למשטרה בעודה מכה בהם עם המברשת שלה, שלושת הכבאים מרימים את האמבטיה שלה, כשהיא עדיין בתוכה, ומוציאים אותה מהחלון. קלרבל מתגלשת באמבטיה, ומחליקה במורד הסולם אל הקרקע. לאחר מכן נוחתים שלושת הכבאים אל תוך האמבטיה. הסרט מסתיים בכך שקלרבל מכה אותם ללא הרף עם המברשת שלה. מיקי מאוס – וולט דיסני דונלד דאק – קלרנס נאש גופי – פינטו קולביג קלרבל הפרה – אלוויה אלמאן הסרט דובב לעברית על ידי שפרירה זכאי. מיקי הופיע בעבר ככבאי לצידו של הוראס הורסקולר בסרט "לוחמי האש" משנת 1930, שם היה עליו להציל את מיני מאוס. בשלב מסוים, כמה להבות קטנות רוקדות על קלידי הפסנתר ומנגנות את השיר "מי מפחד מהזאב הרע?" שהופיע לראשונה בסרט "שלושה חזירים קטנים". במשחק הווידאו "Kingdom Hearts Re:Chain of Memories" ישנה יכולת מיומנות שנקראת "Wild Crush", בה סורה ודונלד משתמשים בגופי בתור איל ניגוח כדי לפגוע באויבים בדיוק כמו שמיקי ודונלד השתמשו בגופי כדי לשבור את הדלת בכדי להציל את קלרבל. "מכבי האש", במסד הנתונים הקולנועיים IMDb (באנגלית) "מכבי האש", באתר AllMovie (באנגלית) "מכבי האש", במסד הנתונים הקולנועיים KinoPoisk (ברוסית) ""Mickey's Fire Brigade" (1935) |". Kaufman, J.B.; Gerstein, David (2018). Walt Disney's Mickey Mouse: The Ultimate History. Cologne: Taschen. ISBN 978-3-8365-5284-4. תבנית:IMDb title Lenburg, Jeff (1999). The Encyclopedia of Animated Cartoons. Checkmark Books. pp. 108–109. ISBN 0-8160-3831-7. נבדק ב-6 ביוני 2020. {{cite book}}: (עזרה)
תומר אגאי

תומר אגאי (נולד ב-10 באוגוסט 1975) הוא שף ומסעדן ישראלי. נולד וגדל בשכונת תל גיבורים בחולון. אמו נפטרה כשהיה בן 13 והוא גדל עם אביו ושני אחיו. אגאי בישל עבור משפחתו ממתכונים שמצא במגירת אמו. בשנים 2000–2007 שימש טבח פס קר, פס הכנות ופס חם במסעדות "מילאנו", "טפאו", "אונאמי" ו"אודיאון" בתל אביב. בין השנים 2007–2009 נסע להתמחות מקצועית בפריז ובלונדון, ב"אטלייה" של שף ז'ואל רובישון בפריז, ו"לוקנדה לוקאטלי" של שף ג׳יורג'יו לוקאטלי בלונדון. בשנים 2009–2012 שימש טבח מוביל ב"רפאל" של רפי כהן, וסו-שף ב"טוטו" של ירון שליו ו"הרברט סמואל" של יונתן רושפלד. בשנים 2012–2015 לקח חלק בהקמה של מסעדת "יפו-תל אביב" של חיים כהן. היה מנהל המטבח במסעדה ויד ימינו של חיים כהן במשך שלוש שנים. לאחר שעזב את "יפו-תל אביב" פתח בשנת 2015 את מסעדת "סנטה קתרינה", במתחם בית הכנסת הגדול בתל אביב. אגאי שימש שף ראשי במסעדה. לאחר פתיחתה זכתה המסעדה בתואר המסעדה החדשה הטובה ביותר בתל אביב בפרסי האוכל השנתיים של מגזין טיים אאוט, ובשנים 2017 ו-2018 זכתה המסעדה בתואר מסעדת הקז'ואל הטובה ביותר בפרסי האוכל האוכל השנתיים של טיים אאוט. בשנת 2017 זכה אגאי בתואר שף השנה של מדינת ישראל בפרויקט ״המסעדות הכי טובות״ של מגזין מאקו. בספטמבר 2024 נסגרה מסעדת סנטה קתרינה. בשנת 2021 פתח אגאי את בר האוכל צ'נה, במלון תיאודור בראון בתל אביב. אגאי ויתר על שותפותו במסעדה כשנתיים אחר כך. בשנים 2023-2022, במשך עונה אחת, שימש אגאי שופט בתוכנית המציאות משחקי השף ברשת 13. אגאי אב לשלושה ילדים ומתגורר בתל אביב. חיליק גורפינקל, השף תומר אגאי: "אני מעדיף טברנה ממסעדה לאלפיון", באתר כלכליסט, 8 באוגוסט 2022 תיקי גולן, תומר אגאי: "אמרתי לעצמי שבלי המסעדה אני לא רוצה יותר לחיות", באתר ynet, 2 בספטמבר 2022 ריאד עלי, הדחיפה מחיים כהן והגעגוע לאמא: הדרך של השף תומר אגאי, באתר כאן – תאגיד השידור הישראלי, 4 בדצמבר 2021 אמיר קמינר, כבר לא מספר 2, באתר "ידיעות אחרונות", 22 בנובמבר 2015 רותם מימון, פורש כנפיים: השף שמשתחרר מהצל הגדול של חיים כהן, באתר הארץ, 3 בפברואר 2015 שרון בן דוד, גאון הפשטות: הסיפור מאחורי מסעדת סנטה קתרינה, באתר "את", 22 בדצמבר 2015 שירי כץ, ‏תומר אגאי, השף של סנטה קתרינה, מספר על תגלית השנה שלו, באתר "Time Out ישראל", 17 בדצמבר 2015 שרון בן-דוד, ‏פרסי האוכל 2018: סנטה קתרינה היא מסעדת הקז'ואל הטובה ביותר, באתר "Time Out ישראל", 27 בדצמבר 2018 גיל גוטקין, ‏"בסוף אכפת לי משלושה אנשים בעולם וממה שהם חושבים על האוכל שלי", באתר ‏מאקו‏, 19 בספטמבר 2017 שגיא כהן, "סנטה קתרינה" מגישה גרסה צעירה, מחויכת ומשובחת של המטבח הישראלי, באתר הארץ, 26 במרץ 2015 איתן לשם, אחרי עשור: מסעדת סנטה קתרינה של השף תומר אגאי נסגרת, באתר הארץ, 29 בספטמבר 2024 ריטה גולדשטיין, ‏צ'נה: מסעדה חדשה לתומר אגאי, באתר ‏מאקו‏, 6 באוקטובר 2021 איתן לשם, "דרום איטליה פינת טוניס": תומר אגאי פותח את האחות הקטנה של סנטה קתרינה, באתר הארץ, 6 באוקטובר 2021 וואלה! תרבות‏, השף תומר אגאי ("סנטה קתרינה") יצטרף לשולחן השופטים ב"משחקי השף", באתר וואלה, 14 באפריל 2022 שרון בן-דוד, ‏תומר אגאי מתכונן לגמר "משחקי השף" ומתעצבן מ"מטבח ישראלי", באתר "Time Out ישראל", 7 בפברואר 2023 מתן שקרוב, ‏יכול להיות שבמשחקי השף מצאו את אייל שני הבא של הטלוויזיה, באתר "Time Out ישראל", 6 בספטמבר 2022
מנהיגים

מנהיגים - ארגון מנהלי בתי הספר הוא עמותה השואפת להפוך לאיגוד מקצועי המייצג מנהלים במערכת החינוך בישראל בפני הממשלה והגופים העוסקים בחינוך. בארגון חברים (נכון ל-2023) למעלה מ-1,500 מנהלי בתי ספר מכל רחבי ישראל, בכל זרמי החינוך: הממלכתי, ממלכתי-דתי, ערבי, בגנים, בבתי הספר היסודיים ובתיכונים. ארגון מנהיגים הוא איגוד מקצועי, א-פוליטי, העוסק אך ורק בתכנים המקצועיים והטכניים של הניהול. בראש הארגון עומדות שתי יושבות ראש בשיתוף. הנהלת הארגון המונה 15 חברים. נכון לעכשיו זהו גוף לא נבחר. לארגון יש מנכ"ל המנהל את פעילותו המקצועית. הארגונים הוותיקים אינם רואים בעין יפה את הארגון החדש, ומתיימרים לייצג בעצמם את המנהלים. נכון ל-2023 טרם הוכר הארגון כארגון יציג. הכרה בניהול בית ספר כפרופסיה נפרדת מהוראה שינויים מבניים במערכת החינוך קידום מעמד המנהל השמעת קולם של המנהלים בסוגיות חינוכיות בוועדות הכנסת ובמשרד החינוך. אתר האינטרנט הרשמי של מנהיגים מנהיגים, ברשת החברתית פייסבוק מנהיגים, באתר "גיידסטאר ישראל"
תומאס קמפיון

תומאס קמפיון (באנגלית: Thomas Campion ‏ 12 בפברואר 1567 - 1 במרץ 1620) היה מלחין, משורר ורופא אנגלי. הוא נולד בלונדון ואחרי לימודים בקיימברידג' השיך ללימודי משפטים בגריי'ס אין. הוא כתב יותר מאה שירים ללאוטה, מחזות אלגוריים למחול, ומסה טכנית מיודעת על מוזיקה. קמפיון נולד בלונדון, בן לג'ון קמפיון, פקיד בבית המשפט הגבוה. עם מות אביו של קמפיון ב-1576, נישאה אמו לאוגוסטין סטיוארד, ומתה זמן קצר לאחר מכן. אביו החורג היה לאפוטרופוס של הילד ובשנת 1581 שלח אותו ללמוד בפיטרהאוז, קיימברידג'; לאחר ארבע שנים עזב את האוניברסיטה ללא תואר ואיננו מופיע ברשימת הבוגרים. בשנת 1586 נרשם לגריי'ס אין ללימודי משפטים, אך פרש מהם ב-1595 בלי לעמוד לבחינות הלשכה. ב-10 בפברואר 1605 קיבל תיאר ברפואה מאוניברסיטת קאן. סבורים שקמפיון חי בלונדון ועבד כרופא עד מותו במרץ 1620 - אולי בדבר הבלוטות. נראה שלא נשא אישה ולא היו לו ילדים. מכלול יצירתו מקיף יצירות רבות, בהן ידועה כמוקדמת ביותר קבוצה של חמש פואמות אנונימיות, שנכללו ב"שירים מאת בני-אצולה ואדונים שונים", שסופחו ל"אסטרופל וסטלה" מאת סר פיליפ סידני, שהופיע בהוצאת ניומן בשנת 1591. ב-1596 יצא לאור "פומאטה, אוסף של שירי הלל, אלגיות ואפיגרמות בלטינית", וזיכה אותו במוניטין בלתי מבוטלים. בהמשך לכך יצא ספר שירים למילים שלו ולמוזיקה משלו ומשל פיליפ רוסטר. כעבור שנה הוציא לאור את "Observations in the Art of English Poesie", שיצא "נגד נוהג החריזה ההמוני והלא-אמנותי", לעומת בתי השיר נטולי החרוזים לפי הדוגמה של השירה הקלאסית השקולה. סמואל דניאל מתח ביקורת על התיאוריות של קמפיון בנושא השירה ב"Defence of Rhyme" שלו משנת 1603. ב-1615 פרסם קמפיון ספר על קונטרפונקט, "דרך חדשה ליצירת ארבעה קולות בקונטרפונקט באמצעות חוק מוכר מאוד ובלתי ניתן להזמה", מסה טכנית ששימשה שנים רבות כספר הלימוד הסטנדרטי בנושא זה. הוא נכלל, בצירוף הערות ופירושים מאת כריסטופר סימפסון, ב"מבוא קצר למיומנות המוזיקה" מאת ג'ון פלייפורד ונראה ששתי מהדורות הופיעו עד שנת 1660. הפופולריות של קמפיון דעכה עד להיעלמות גמורה בשנים שלאחר מותו. מילונאים מוקדמים, כגון פטי, ראו בקמפיון תאורטיקאי. רק כעבור שנים רבות החלו לראות בו מלחין. קמפיון נזכר שוב ושוב בפרק של סדרת הטלוויזיה של ה-BBC משנת 2010 James May's Man Lab" (|BBC2)", שם נותנות יצירותיו השראה לצעיר, המנסה לשיר סרנדה לעמיתה שלו. קטע זה הוזכר גם בסדרה השנייה והשלישית של התוכנית. מדיה וקבצים בנושא תומאס קמפיון בוויקישיתוף תומאס קמפיון, באתר "Find a Grave" (באנגלית) תומאס קמפיון, באתר אנציקלופדיה בריטניקה (באנגלית) תומאס קמפיון, באתר MusicBrainz (באנגלית) תומאס קמפיון, באתר דיזר תומאס קמפיון, באתר Discogs (באנגלית) Commonscatinline Text: Biography (Poetry Foundation) Thomas Campion – Life and works (Luminarium: Anthology of English literature) Internet Archive author |sname=Thomas Campion Librivox author |id=6207 Husoy, Lance. Thomas Campion and the Web of Patronage grovemusic.com מילון גרוב המקוון למוזיקה ומוזיקאים, עורך ל. מייסי דרוש מינוי Life of Thomas Campion (Luminarium: Anthology of English literature) ארגון לומינריום: אנתולוגיה של ספרות אנגלית A new way of making fowre parts in counterpoint תומאס קמפיון, כריסטופר ר. וילסון, ג'ון קופראריו. "דרך חדשה ליצירת ארבעה קולות בקונטרפונקט" הוצאת אשגייט בע"מ) 2003 Biographie universelle des musiciens et bibliographie générale de la musique, vol. 3 (הוצאה שנייה, פריז, 1867) עמ' 169
קרל פוהליג

קרל פוהליג (גרמנית: Carl (Karl) Pohlig) היה מנצח גרמני. בשנת 1901, בשטוטגרט, פוהליג היה למנצח הראשון שביצע את הגרסה המלאה והלא-מנוכשת של הסימפוניה השישית של ברוקנר. עד אז בוצעה סימפוניה זו קטעים-קטעים, או בגרסה מקוצרת של גוסטב מאהלר. בשנת 1907 התמנה פוהליג למנצח תזמורת פילדלפיה, תפקיד בו כיהן עד 1912. הוא הזמין את סרגיי רחמנינוב להופעת בכורה בארצות הברית עם תזמורת פילדלפיה, בשנת 1909. פוהליג התפטר, עקב גילוי רומן שניהל מחוץ לנישואים עם מזכירתו השוודית, בשנת 1912. את מקומו תפס לאופולד סטוקובסקי. קרל פוהליג, באתר MusicBrainz (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
TQG

"TQG" (ראשי תיבות: "Te Quedó Grande") הוא שיר של הזמרות-יוצרות הקולומביאניות קרול ג'י ושאקירה. השיר יצא לאור ב-24 בפברואר 2023 באמצעות יוניברסל מיוזיק לטינו, כסינגל החמישי מתוך אלבום האולפן הרביעי של קרול ג'י, Mañana Será Bonito. השמועות הראשוניות על שיתוף פעולה של קרול ג'י ושאקירה החלו בינואר 2023. ב-14 בפברואר, שאקירה איחלה לקרול ג'י יום הולדת שמח במדיה החברתית, בדומה לאיך שפעלה לקראת צאתו של שיתוף הפעולה הקודם שלה, עם ביסאראפ בחלק 53 של סדרת הסשנים המוזיקליים שלו. דווח כי השיר מכיל מסרים לבני הזוג של השתיים לשעבר, אנואל AA וג'רארד פיקה. ב-21 בפברואר 2023, קרול ג'י חשפה באופן רשמי את שיתוף הפעולה עם שאקירה, אף על פי שהעידה קודם לכן כי לא יכללו הופעות אורח באלבום Mañana Será Bonito. באותו היום, גיראלדו הכריזה כי יש לה הפתעה למעריצים שלה בטיימס סקוור בניו יורק, שהתבררה כטיזר לווידאו קליפ. "TQG" נכנס למקום השביעי במצעד הבילבורד הוט 100 בארצות הברית ב-11 במרץ 2023, והפך לשיר הראשון של קרול ג'י, והשישי של שאקירה, שהגיע לעשירייה הפותחת במצעד. במצעד השירים הלטיניים של בילבורד, השיר נכנס היישר אל המקום הראשון, והפך לשיר השישי של קרול ג'י וה-13 של שאקירה שהגיע למקום הראשון במצעד. גם בבילבורד גלובל 200 נכנס השיר למקום הראשון, והפך לשיר השישי של קרול ג'י וכן של שאקירה שהגיע למקום הראשון במצעד. מידע על הסינגל "TQG" באתר מיוזיק בריינז מילות השיר "TQG" באתר Genius סרטון השיר "TQG" באתר יוטיוב Gómez, Shirley (23 בינואר 2023). "Karol G fuels rumors of a collaboration with Shakira". ¡Hola!. נבדק ב-22 בפברואר 2023. {{cite web}}: (עזרה) Barbeito, Camila (14 בפברואר 2023). "'Ay, DiOs Mío!': We're Freaking Out About Karol G's New Iconic Collab". Mitú. נבדק ב-22 בפברואר 2023. {{cite web}}: (עזרה) Sam (21 בפברואר 2023). "Shakira takes more shots at Pique in her new song: You going out to get food and me thinking..." Marca. נבדק ב-22 בפברואר 2023. {{cite web}}: (עזרה) "Se filtra parte de la letra de 'TQG', la esperada colaboración entre Shakira y Karol G con nuevas pullas hacia Piqué". 20 minutos (בספרדית). 21 בפברואר 2023. נבדק ב-22 בפברואר 2023. {{cite web}}: (עזרה) Arreola, Estefanía (21 בפברואר 2023). "Shakira y Karol G estrenan el video musical de su colaboración en el Time Square". El Heraldo de México (בספרדית). נבדק ב-22 בפברואר 2023. {{cite web}}: (עזרה) Rolling Stone, The 100 Best Songs of 2023, Rolling Stone, ‏2023-12-01 (באנגלית אמריקאית) The 100 Best Songs of 2023: Staff Picks, בילבורד, ‏2023-12-07 (באנגלית אמריקאית) Hot 100 Songs, Billboard, ‏2023 (באנגלית אמריקאית) Billboard Global 200, Billboard, ‏2023 (באנגלית אמריקאית) Billboard Global Excl. U.S., Billboard, ‏2023 (באנגלית אמריקאית) Streaming Songs, Billboard, ‏2023 (באנגלית אמריקאית)
נובוזיבקוב

נוֹבוֹזיבְּקוֹב (ברוסית: Новозыбков; בבלארוסית: Навазыбкаў, נבזיבקאו; ביידיש: זיבקאוו, זיבקאי או נאווא זיבקאוו) היא עיר במחוז בריאנסק ברוסיה. העיר שוכנת על גדות נהר קרנה (רו') במרחק של כ-180 קילומטרים מערבית לעיר בריאנסק, בירת המחוז. בעיר מתגוררים כ-39 אלף תושבים (נכון ל-2021). בתחילת המאה ה-18 נוסדה במקום התיישבות בשם "זיבקאיה" או "זיבקוב" והיא הייתה מוקד של אדוקי האמונה הישנה. ההתיישבות הייתה חלק מהאוייזד של נובויה מסטו (רו') בפלך צ'רניגוב של האימפריה הרוסית. ב-1809 הוחלט להעביר את בירת האוייזד מנובויה מסטו אל עיר חדשה שהוקמה בשטח זיבקוב ונקראה נובוזיבקוב (מילולית: "זיבקוב החדשה"). העיר החדשה גדלה באופן משמעותי לאורך המאה ה-19. באוגוסט 1941 העיר נכבשה מברית המועצות על ידי כוחות גרמניה הנאצית במבצע ברברוסה במלחמת העולם השנייה. נובוזיבקוב שוחררה על ידי הצבא האדום ב-25 בספטמבר 1943. ב-1986 התרחש אסון צ'רנוביל בעקבות תאונה בתחנת הכוח הגרעינית צ'רנוביל, שבעקבותיה נשורת גרעינית התפזרה עם הרוח והגיעה גם לאזור נובוזיבקוב. בימים הראשונים נרשמה קרינה גבוהה מהמותר שגרמה לנזקים רפואיים לחלק מהתושבים ולדור ההמשך, אך כעבור שנים הקרינה ירדה לרמות נורמטיביות (בניגוד למקומות כמו הכפר סביאטסק בנפת נובוזיבקוב שפונה וננטש), ותוכנית ליישוב מחדש של נובוזיבקוב במקום אחר לא יצאה לפועל. ערך מורחב – קהילת יהודי נובוזיבקוב בנובוזיבקוב הייתה קהילה יהודית שנוסדה באמצע המאה ה-19. היא הגיעה לשיא גודלה בתחילת המאה ה-20 כשמנתה קרוב ל-5,000 יהודים שהיו כרבע מכלל האוכלוסייה וכיהנו בה מספר רבנים חשובים כמו יחיאל מיכל הלוי אפשטיין, בעל "ערוך השולחן". ב-1942 הקהילה הושמדה במהלך השואה. מדיה וקבצים בנושא נובוזיבקוב בוויקישיתוף אתר האינטרנט הרשמי של נובוזיבקוב Всероссийская перепись населения 2020 года. Том 1 [2020 All-Russian Population Census, vol. 1] (XLS) (ברוסית). Federal State Statistics Service. נבדק ב-2023-01-01. ראו הרב יחיאל מיכל הלוי אפשטיין, ערוך השולחן, אבן העזר, סימן ק"כ, סעיף כ"ה נובוזיבקוב במילון האנציקלופדי ברוקהאוס ואפרון (אנ') (ברוסית). נובוזיבקוב ביברייסקיה אנציקלופדיה (ברוסית). אלכסנדר קרוגלוב (רו') וסוניה איסרד, נובוזיבקוב, אנציקלופדיה של המחנות והגטאות (כרך II, חלק B, עמ' 1809–1810), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) נובוזיבקוב במיזם "הסיפורים שלא סופרו - אתרי רצח יהודים בשטחי ברית המועצות הכבושים", באתר "יד ושם" (באנגלית) Oliphant, Roland (2016-04-14). "After Chernobyl's radioactive rains". The Telegraph (באנגלית). נבדק ב-2023-03-02.
מרי מודר

מרי מודר (באנגלית: Mary Moder;‏ 28 בנובמבר 1905 – 11 ביולי 1993) הייתה מדבבת אמריקאית בחברת וולט דיסני שנודעה בעיקר כקולו של החזיר הכנר בסרט "שלושה חזירים קטנים" ובהמשכיו. היא הייתה חברה בהרכב המוזיקלי והווקאלי "The Rhythmettes", שכלל גם את בוני פו, מיי קווסטל ודורותי קומפטון. היא נולדה בנברסקה, ונפטרה מהתקף לב בקליפורניה, בהיותה בת 87. 1931 ציפורי נוצה 1932 המלך נפטון 1933 שלושה חזירים קטנים המלך קול ארץ ערש 1934 שפנים קטנים ומצחיקים הזאב הגדול והרע העכבר המעופף 1935 הצב והארנב מגע הזהב 1936 שלושה זאבים קטנים 1937 היאוואטה הקטן הטחנה הישנה הזוכים המאושרים 1938 עפעופי, מצמוצי והנהון 1939 החזיר המעשי 1941 החזיר החסכן מרי מודר, במסד הנתונים הקולנועיים IMDb (באנגלית) מרי מודר, באתר MusicBrainz (באנגלית) מרי מודר, באתר Discogs (באנגלית) ""Voices" of "Three Little Pigs"". The Berkshire Eagle. 1933-12-28. p. 8. נבדק ב-2022-04-23. "Popular vocalists -- the Rhythmettes and KMTR's Imperial Guards". The Los Angeles Times. 1934-04-08. p. 38. נבדק ב-2022-04-23. Merritt, Russell; Kaufman, J.B. (2016). Walt Disney's Silly Symphonies: A Companion to the Classic Cartoon Series. Disney Editions. p. 86. ISBN 978-1-4847-5132-9.